Patriark

En patriark er en biskop med særskilt høy status. Bispedømmet eller kirken som ledes av en patriark, heter patriarkat. Fem patriarkater har røtter i oldkirken. De andre har kommet til på senere tidspunkter, enten som belønning for lojalitet mot kirken eller av religionspolitiske grunner.


== Oldkirkens patriarkater ==
Oldkirken hadde fem patriarkater. De ble (eller sies å ha blitt) grunnlagt av apostler. De hadde samme rang, men en fast «æresorden»:

Roma (grunnlagt av Peter og Paulus)
Konstantinopel (dagens Istanbul, grunnlagt av Andreas)
Alexandria (grunnlagt av Markus)
Antiokia (dagens Antakya, grunnlagt av Peter)
Jerusalem (grunnlagt av alle apostlene i fellesskap)I en periode i senantikken fantes det også et patriarkat i Karthago, men siden patriarken var underordnet Roma, var tittelen her en ren ærestittel. Patriarkatet opphørte på 600-tallet.


== Patriarker etter kirke ==


=== Den assyriske kirkes patriarker ===
Den assyriske kirke i øst ble splittet fra resten av den kristne kirke i det 5. århundre. Den ledes av en katolikos-patriark. Hans sete var først Selevkia-Ktesifon, men ble flyttet flere ganger (853 til Bagdad, 1265 til Tabriz, 1368 til Mossul, 1403 til Alqosh, 1662 til Qudshanis, 1918 til Bagdad, 1940 til Chicago). Siden 1968 fins det to konkurrerende overhoder for den assyriske kirke i øst:

Katolikos-patriark for den hellige katolske apostoliske assyriske kirke i øst (med sete i Chicago)
Katolikos-patriark for den gamle apostoliske og katolske kirke i øst (med sete i Bagdad)


=== Den husitiske kirkes patriark ===
Den tsjekkoslovakiske husittiske kirke, som ble grunnlagt i 1924, ledes av en patriark med sete i Praha.


=== Den katolske kirkes patriarker ===
Ett av de katolske patriarkatene går direkte tilbake til oldkirken, nemlig Roma. De andre patriarkatene ble enten opprettet for overhodene av orientalske katolske kirker eller som ærestitler for utvalgte erkebispedømmer. Bare de førstnevnte har egen kirkelig jurisdiksjon (såkalte store patriarkater). De resterende katolske patriarkatene betegnes som små, hvorav noen har sitt faktiske sete i patriarkatet, mens andre er rent titulære patriarkater.
De nåværende katolske patriarkatene har følgende æresorden:

Roma (med paven som overhode for hele den katolske kirke og patriark for den romersk-katolske ritus)
Alexandria med sete i Kairo (koptisk-katolsk, stort)
Antiokia med sete i Damaskus (melkittisk-katolsk, stort)
Antiokia med sete i Bkerke (maronittisk-katolsk, stort)
Antiokia med sete i Beirut (syrisk-katolsk, stort)
Babylon med sete i Bagdad (kaldeisk-katolsk, stort)
Kilikia med sete i Beirut (armensk-katolsk, stort)
Jerusalem (romersk-katolsk, i visse henseender stort)
Venezia (romersk-katolsk, lite)
Vestindia (romersk-katolsk, titulært, vakant siden 1963)
Lisboa (romersk-katolsk, lite)
Østindia (romersk-katolsk, titulært)
Alexandria (melkittisk-katolsk, titulært)
Jerusalem (melkittisk-katolsk, titulært)Flere historiske romersk-katolske patriarkater har blitt opphevet. Disse er:

Alexandria (titulært siden 1215, opphevet 1964)
Antiokia (titulært siden 1268, opphevet 1964)
Aquileia (lite siden 699, opphevet 1751)
Bourges (lite, bare en kort periode på 1200-tallet)
Grado (lite, opphevet 1451)
Konstantinopel (titulært siden 1253, opphevet 1964)


=== De orientalske ortodokse kirkers patriarker ===
De fleste orientalske ortodokse kirker har patriarker som overhoder. Noen bruker tittelen katolikos istedenfor (eller i tillegg til) patriark.

Paven av Alexandria og patriarken av hele Afrika med sete i Kairo (koptisk)
Patriarken av Antiokia og hele Orienten med sete i Damaskus (syrisk-ortodoks)
I den armenske apostoliske kirke brukes både katolikos- og patriarktittelen, men i denne kirken har en katolikos høyere rang enn en patriark.
Kirkens overhode har tittelen katolikos og øverste patriark av Armenia og har sete i Etsjmiadzin. Kirkens to øvrige patriarker er:
patriarken av Jerusalem
patriarken av Konstantinopel
Patriarken av hele Eritrea med sete i Asmara (eritreisk-ortodoks)
Patriarken av hele Etiopia med sete i Addis Abeba (etiopisk-ortodoks)


=== Patriarker i den mormonske kirke ===
Jesu Kristi kirke av siste dagers hellige bruker tittelen "presiderende patriark". Den nåværende presiderende patriarken er emeritert siden 1979. Setet er Salt Lake City.


=== Den ortodokse kirkes patriarker ===
Fire av de ortodokse patriarkatene, de fire første i listen, er oldkirkelige. De andre er nyere, og er knyttet til nasjonalkirker i forskjellige land.

Den økumeniske patriark av Konstantinopel
Paven og patriarken av Alexandria og hele Afrika
Patriarken av Antiokia og hele Orienten med sete i Damaskus
Patriarken av den hellige by Jerusalem og hele Palestina
Patriarken av hele Bulgaria med sete i Sofia (anerkjent 927)
Katolikos-patriarken av hele Georgia med sete i Mtskheta (1008)
Patriarken av Serbia med sete i Beograd (1375)
Patriarken av Moskva og hele Russland (1589)
Patriarken av hele Romania med sete i București (1925)I tillegg til disse ni patriarkene, som anerkjenner hverandre, kommer flere som ikke er anerkjent av alle (eller noen av) patriarkene:

Patriarken av Kiev og hele Ukraina (ukrainsk-ortodoks)
Patriarken av Kiev og hele Ukraina (ukrainsk-autokefal-ortodoks)
Patriarken av Tyrkia med sete i Istanbul (tyrkisk-ortodoks)
Patriarken av Moskva og hele Russland (russisk-gammelortodoks)


=== Uavhengige katolske kirkers patriarker ===
Flere uavhengige katolske kirker (dvs. kirker som betegner seg selv som katolske, men ikke anerkjenner paven) ledes av patriarker:

Den katolske apostoliske kirke av Brasil med sete i Brasília
Den karismatiske episkopale kirke med sete i Malverne
Den katolske apostoliske kirke av Antiokia med sete i Phoenix


== Liste over patriarker etter sted ==
I listen er det ført opp både tittelen og setet (der disse ikke er identiske). Titulære patriarkater er kjennetegnet ved kursivering, opphevede (historiske) patriarkater ved liten skrift.

Addis Abbeba (etiopisk-ortodoks)
Alexandria (gresk-ortodoks, koptisk, koptisk-katolsk, melkittisk-katolsk, romersk-katolsk)
Antiokia (antiokensk-ortodoks, maronittisk-katolsk, melkittisk-katolsk, romersk-katolsk, syrisk-katolsk, syrisk-ortodoks)
Aquileia (romersk-katolsk)
Armenia (armensk-apostolisk)
Asmara (eritreisk-ortodoks)
Babylon (kaldeisk-katolsk)
Bagdad (assyrisk, kaldeisk-katolsk)
Beirut (armensk-katolsk, maronittisk-katolsk, syrisk-katolsk)
Beograd (serbisk-ortodoks)
Bkerke (maronittisk-katolsk)
Bourges (romersk-katolsk)
Brasília (uavhengig-katolsk)
Bucureşti (rumensk-ortodoks)
Bulgaria (bulgarsk-ortodoks)
Chicago (assyrisk)
Kilikia (armensk-katolsk)
Damaskus (antiokensk-ortodoks, melkittisk-katolsk, syrisk-ortodoks)
Eritrea (eritreisk-ortodoks)
Etsjmiadzin (armensk-apostolisk)
Etiopia (etiopisk-ortodoks)
Georgia (georgisk-ortodoks)
Grado (romersk-katolsk)
Istanbul (se Konstantinopel)
Jerusalem (armensk, gresk-ortodoks, romersk-katolsk, melkittisk-katolsk)
Kairo (se Alexandria)
Karthago (vestkirken)
Kiev (ukrainsk-ortodoks, ukrainsk-autokefal-ortodoks)
Konstantinopel (armensk, gresk-ortodoks, romersk-katolsk, tyrkisk-ortodoks)
Lisboa (romersk-katolsk)
Malverne (uavhengig-katolsk)
Moskva (russisk-gammelortodoks, russisk-ortodoks)
Mtskheta (georgisk-ortodoks)
Peć (serbisk-ortodoks)
Phoenix (uavhengig-katolsk)
Praha (husittisk)
Roma (romersk-katolsk)
Romania (rumensk-ortodoks)
Salt Lake City (mormonsk).
Serbia (serbisk-ortodoks)
Sofia (bulgarsk-ortodoks)
Tyrkia (tyrkisk-ortodoks)
Ukraina (ukrainsk-ortodoks, ukrainsk-autokefal-ortodoks)
Venezia (romersk-katolsk)
Vestindia (romersk-katolsk)
Østindia (romersk-katolsk)


== Referanser ==


== Eksterne lenker ==
Patriark hos Store norske leksikon